CELEX: 62006TA0033
Language: el
Date: 2009-07-08 00:00:00
Title: Υπόθεση T-33/06: Απόφαση του Πρωτοδικείου της 8ης Ιουλίου 2009 — Zenab κατά Επιτροπής [Κοινοτική χρηματοοικονομική συνδρομή — Πρόγραμμα κινήτρων για την παραγωγή, διανομή και προώθηση ευρωπαϊκών έργων ήχου και εικόνας (MEDIA Plus) — Πρόσκληση υποβολής προτάσεων — Απόρριψη της προτάσεως — Προβαλλόμενη παράνομη μεταβίβαση αρμοδιοτήτων που έχουν ανατεθεί στην Επιτροπή — Πρόδηλες πλάνες εκτιμήσεως — Υποχρέωση αιτιολογήσεως — Πρόσβαση στα έγγραφα — Προσφυγή ακυρώσεως και αποζημιώσεως]

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/32
            
         Απόφαση του Πρωτοδικείου της 8ης Ιουλίου 2009 — Zenab κατά Επιτροπής
   (Υπόθεση T-33/06) (1)
   
   (Κοινοτική χρηματοοικονομική συνδρομή - Πρόγραμμα κινήτρων για την παραγωγή, διανομή και προώθηση ευρωπαϊκών έργων ήχου και εικόνας (MEDIA Plus) - Πρόσκληση υποβολής προτάσεων - Απόρριψη της προτάσεως - Προβαλλόμενη παράνομη μεταβίβαση αρμοδιοτήτων που έχουν ανατεθεί στην Επιτροπή - Πρόδηλες πλάνες εκτιμήσεως - Υποχρέωση αιτιολογήσεως - Πρόσβαση στα έγγραφα - Προσφυγή ακυρώσεως και αποζημιώσεως)
   2009/C 205/57
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Zenab SPRL (Βρυξέλλες, Βέλγιο) (εκπρόσωποι: J. Windey και P. De Bandt, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: J.-P. Keppenne και L. Pignataro-Nolin)
   
      Αντικείμενο
   
   Αφενός, ακύρωση της αποφάσεως 648599 της Επιτροπής, της 9ης Νοεμβρίου 2005, και, αφετέρου, διαπίστωση της εξωσυμβατικής ευθύνης της Ευρωπαϊκής Επιτροπής και επιβολή σ’ αυτήν της υποχρεώσεως να καταβάλει στην προσφεύγουσα-ενάγουσα ποσό 36 707 ευρώ ως αποζημίωση για τα έξοδα στα οποία υποβλήθηκε στο πλαίσιο της προσκλήσεως προς υποβολή προτάσεων και χρηματικό ποσό προς ικανοποίηση ηθικής βλάβης λόγω της προσβολής της φήμης της και προς αποκατάσταση της υλικής ζημίας της η οποία απορρέει από την καθυστέρηση της εκτελέσεως του σχεδίου EuroVOD, καθώς και να διορίσει εμπειρογνώμονα προς εκτίμηση της ζημίας αυτής
   
      Διατακτικό
   
   Το Πρωτοδικείο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τη Zenab SPRL στα δικαστικά έξοδα.
            
         
      (1)  ΕΕ C 74 της 25.3.2006.